Document ID: 32006R1647

NÕUKOGU MÄÄRUS (EÜ) nr 1647/2006,
7. november 2006,
millega muudetakse määrust (EÜ) nr 974/98 euro kasutuselevõtu kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 123 lõiget 5,
võttes arvesse komisjoni ettepanekut,
olles konsulteerinud Euroopa Parlamendiga,
võttes arvesse Euroopa Keskpanga arvamust, (1)
ning arvestades järgmist:
(1)
Nõukogu 3. mai 1998. aasta määruses (EÜ) nr 974/98 euro kasutuselevõtu kohta (2) sätestatakse, et euroga asendatakse nende liikmesriikide vääringud, kes täidavad ühisraha kasutuselevõtuks vajalikud tingimused ajal, kui ühendus jõuab majandus- ja rahaliidu kolmandasse etappi.
(2)
Määrusega (EÜ) nr 2596/2000 (3) muudeti määrust (EÜ) nr 974/98, et sätestada Kreeka vääringu asendamine euroga.
(3)
Määrusega (EÜ) nr 2169/2005 muudeti määrust (EÜ) nr 974/98, et valmistada ette euro järgnevad kasutuselevõtud liikmesriikides, kus eurot ei ole veel ühisrahana kasutusele võetud.
(4)
Vastavalt 2003. aasta ühinemisakti artiklile 4 on Sloveenia liikmesriik, mille suhtes on kehtestatud erand asutamislepingu artikli 122 tähenduses.
(5)
Kooskõlas nõukogu 11. juuli 2006. aasta otsusega 2006/495/EÜ vastavalt asutamislepingu artikli 122 lõikele 2 ühisraha kasutuselevõtu kohta Sloveenias 1. jaanuaril 2007. aastal (4) on Sloveenia täitnud ühisraha kasutuselevõtuks vajalikud tingimused ja Sloveenia suhtes kehtestatud erand tühistatakse alates 1. jaanuarist 2007.
(6)
Sloveenias euro kasutuselevõtmise eeltingimuseks on, et Sloveeniale laiendatakse määruse (EÜ) nr 974/98 kohaseid euro kasutuselvõtmist käsitlevaid kehtivaid sätteid.
(7)
Sloveenia üleminekukavas täpsustatakse, et euro pangatähed ja mündid peaksid saama asjaomases liikmesriigis seaduslikuks maksevahendiks sellel päeval, kui euro võetakse Sloveenias omavääringuna kasutusele. Seepärast peaks euro kasutuselevõtmise ja sularahavahetuse päev olema 1. jaanuar 2007. Omavääringu järkjärgulise käibelt kõrvaldamise aega ei tuleks kohaldada.
(8)
Määrust (EÜ) nr 974/98 tuleks vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 974/98 lisa muudetakse vastavalt käesoleva määruse lisale.
Artikkel 2
Käesolev määrus jõustub 1. jaanuaril 2007.
Käesolev määrus on tervikuna siduv ja liikmesriikides vahetult kohaldatav kooskõlas Euroopa Ühenduse asutamislepinguga.
Brüssel, 7. november 2006

Labels: 18
2
5